Asturies va tar representada nel XV Festival Celta Internacional Reinu de Llión, qu'entama l'ayuntamientu de la capital lleonesa dientro de les fiestes de San Froilán, por Llan de Cubel. La histórica banda folk va actuar esta nueche, a les 22 hores na Plaza Mayor, con accesu llibre.
#000003
Mañana va ser el turnu de los escoceses The Tannahill Weavers, mentes que'l sábadu va xubir al escenariu los gallegos Luar na Lubre. Les dos actuaciones van principiar tamién a les 22 hores.
#000004
L'oxetivu del Reinu de Llión ye "fomentar los nuesos raigaños d'orixe celta al traviés de la música amás de consolidase como una cita del panorama nacional y internacional", apunten dende la conceyalía d'Aición y Promoción Cultural.
#000005
Na imaxe superior, semeya d'una formación vieya de Llan de Cubel emplegada pola organización pa la promoción del conciertu.
#000006
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000007